Aprel oyida O‘zbekistonda chegarani buzgan 52 shaxs qo‘lga olindi

O‘zbekiston chegarachilari aprel oyida davlat chegarasini buzgan 52 kishini ushladi. Shuningdek, 1,3 milliard so‘mlik tovar-moddiy qimmatliklar ushlab qolindi, deb xabar beradi “Gazeta.uz”.

Qozog‘iston bilan chegarada hisobot davrida 24 huquqbuzar, Qirg‘iziston chegarasida 18 kishi, Tojikiston chegarasida to‘qqiz kishi, Afg‘oniston chegarasida bir kishi qo‘lga olindi. Turkmaniston chegarasida aprel oyida bu kabi holatlar kuzatilmadi.
Aprel oyida ushlab qolingan noqonuniy tovar-moddiy qimmatliklarning barchasi Qirg‘iziston va Tojikiston chegarasiga to‘g‘ri keldi. Chegaradan asosan mobil telefonlar, tamaki mahsulotlari va elektr lampalar olib kirishga urinishdi.